Diari Oficial de la Generalitat Valenciana


Sumari del DOGV 9748, del 19-12-2023 (2023/12324)

Extracte de la Resolució de 5 de desembre de 2023, de la presidenta de l'Institut Valencià de Competitivitat Empresarial (IVACE), per la qual es convoquen ajudes en matèria de mobilitat sostenible amb càrrec al pressupost de l'exercici 2023, amb cofinançament de la Unió Europea a través del Fons Europeu de Desenvolupament Regional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12025


Data del document
:   05-12-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial

Extracte de la Resolució de 5 de desembre de 2023, de la presidenta de l'Institut Valencià de Competitivitat Empresarial (IVACE), per la qual es convoquen ajudes en matèria de mobilitat sostenible amb càrrec al pressupost de l'exercici 2023, amb cofinançament de la Unió Europea a través del Fons Europeu de Desenvolupament Regional. [2023/12936]  
BDNS (identif.): 731565.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/731565  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Qualsevol empresa o entitat, de naturalesa pública o privada, depenent del que s'estableix en l'annex per a cada actuació susceptible de suport i sempre que complisca els requisits previstos en estos.  
No podran ser beneficiàries les empreses de serveis energètics, entesa com a empresa de serveis energètics (ESE), tota aquella persona jurídica que proporcione serveis energètics en les instal·lacions o locals d'un usuari i afronte cert grau de risc econòmic en fer-lo.  
  
  
Segon. Objecte  
Ajudes en matèria de mobilitat sostenible, a través d'actuacions encaminades a complir els compromisos internacionals en matèria d'estalvi, diversificació energètica i respecte al medi ambient, amb càrrec al pressupost de l'exercici 2023.  
Les actuacions susceptibles de suport podran ser les següents:  
- Projectes de foment de mobilitat urbana sostenible  
- Promoció del transport urbà amb bicicleta  
- Projectes de logística urbana sostenible  
- Sistemes intel·ligents de transport públic urbà  
- Adquisició de vehicles d'emissió zero  
- Inversions en estacions de recàrrega d'hidrogen  
  
Tercer. Bases reguladores  
Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'estalvi i eficiència energètica, publicades en el DOGV núm. 8035, de 9 de maig de 2017; corregida per correcció d'errades publicada en el DOGV núm. 8050, de 29 de maig de 2017, i modificada per l'Ordre 5/2019, de 26 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Ordre 9/2017, de 5 de maig, publicada en el DOGV núm. 8517, de 29 de març de 2019.  
  
  
Quart. Quantia  
L'import total de la convocatòria serà de 3.000.000 euros i compten amb finançament del Fons Europeu de Desenvolupament Regional (FEDER), a través del Programa de la Comunitat Valenciana FEDER 2021-2027, dins de l'objectiu polític 2 «Una Europa més verda, baixa en carboni en transició cap a una economia amb zero emissions netes de carboni i resilient», i en el marc de l'objectiu específic 2.8. «Foment de la mobilitat urbana multimodal sostenible, com a part de la transició cap a una economia amb nivell zero d'emissions netes de carboni».  
Les ajudes tenen la consideració de subvenció, i el percentatge màxim d'ajuda a aplicar sobre el cost subvencionable del projecte és l'establit en cada cas en l'annex de la convocatòria.  
  
  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació del present extracte en el Diari Oficial de la Generalitat Valenciana (DOGV) i finalitzarà el 28 de febrer de 2024.  
  
Sisé. Altres dades  
1. Sol·licituds: per via telemàtica d'acord amb el model normalitzat disponible en la pàgina web http://www.ivace.es.  
2. Documentació: la prevista en l'article 7 de la convocatòria.  
3. El projecte objecte de subvenció haurà de trobar-se dins del territori de la Comunitat Valenciana.  
4. Perquè un projecte puga ser aprovat, haurà de tindre una puntuació mínima de 30 punts.  
5. Forma de justificació: en els termes previstos en l'article 11 de la convocatòria. Els projectes hauran d'iniciar-se amb posterioritat a la data de presentació de la sol·licitud de l'ajuda, de manera que els justificants de despesa i pagament hauran de ser de data posterior a esta.  
  
6. Termini màxim de justificació: 30 d'abril de 2025 llevat que per circumstàncies concurrents es determine un termini diferent en la resolució de concessió de l'ajuda.  
  
València, 5 de desembre de 2023.- La presidenta de l'IVACE: Nuria Montes de Diego.